Document ID: /roh_data/filtered/fineweb-2-filterrobots_roh.jsonl.gz/25788

Ord raschuns anc betg scleridas è in manischunz restà ferm sin in binari tranter las barrieras cun ses camiun. El e ses cunautist han savì bandunar il camiun avant ch’il tren è cupitgà en quel. Omadus han gì in schoc ed èn vegnids ospitalisads per segirtad.
Il camiun aveva chargià harassas da bavrondas ed è vegnì donnegià fermamain tras la collisiun. Medemamain hai dà in donn vi dal tren. Il locomotivist ed ils passagiers èn restads senza blessuras.
Lingia da tren interutta fin las 21:00
Tge che ha manà a l’accident n’è anc betg sclerì. La Polizia chantunala da Turitg, il post d’examinaziun da segirtad svizra (SUST) e la procura publica da Limmattal/Albis intercureschan l’accident.
Sco la SBB ha comunitgà resta la lingia tranter Au e Horgen anc serrada fin enturn las 21:00 la saira. Trens crodan ora u vegnan sviads. Ins sto far quint cun retard. Pertutgadas èn tant las lingias da la S-Bahn sco era trens regiunals ed internaziunals.
RR novitads 20:00